**О Д Г О В О Р**

на пратеничко прашање од пратеникот Марјанчо Николов поставено

меѓу две седници на Собранието на Република Македонија

на 3 февруари 2009 година

Во основното образование учениците во прво одделение се запишуваат со навршување на 6 годишна возраст. Запишувањето согласно законот по правило се спроведува во месец мај, одговорни за нивното запишување се родителите, училиштата како и основачот. За посетување на редовна настава како и запишување се одговорни и родителите на децата. Од фактичката состојба во однос на запишувањето на овие деца во прво одделение во учебната 2008/2009 година се констатира дека задоволува односно сите ученици кои што се обврзани да следат настава се запишани. Министерството за образование и наука за оние родители на ученици кои што се запишани во прво одделение а нередовно ја следат наставата доставува прекршочни пријави до надлежните судови. За целосниот опфат на овие ученици Министерството организира бесплатен превоз и сместување за оние деца кои што местото на живеење им е повеќе од 2 км. Податоците за децата кои што треба да следат настава по прво одделение ги обезбедуваат преку надлежните органи на општините.